**ΔΕΛΤΙΟ ΤΥΠΟΥ**

**ΔΙΑΝΟΜΗ ΤΕΒΑ ΔΥΤΙΚΟΥ ΤΟΜΕΑ ΑΘΗΝΩΝ – ΙΟΥΛΙΟΣ 2023**

Η Κοινωνική Σύμπραξη του Δυτικού Τομέα Αθηνών με επικεφαλής τον ΑΣΔΑ θα διανείμει από τις 14 έως τις 28 Ιουλίου 2023, τρόφιμα, είδη βασικής υλικής συνδρομής και βρεφικά είδη στους ωφελούμενους του Επιχειρησιακού Προγράμματος Επισιτιστικής και Βασικής Υλικής Συνδρομής που χρηματοδοτείται από το Ευρωπαϊκό Ταμείο ΤΕΒΑ.

Το σύνολο των ωφελούμενων οικογενειών για το μήνα Ιούλιο ανέρχεται σε 6.787 σύμφωνα με τα στοιχεία του ΚΕΑ.

Η Κοινωνική μας Σύμπραξη θα διανείμει ποσότητες με τη μορφή πακέτων που περιλαμβάνουν:

* 5 είδη νωπών τροφίμων (βόειο κρέας, τυρί φέτα, πατάτες, μήλα, πορτοκάλια), κάποια από αυτά σε διπλάσιες ποσότητες
* 9 είδη ξηρών τροφίμων (ζυμαρικά, ρύζι, φασόλια, φακές, γάλα εβαπορέ, ελαιόλαδο, αλεύρι, ζάχαρη, χυμός τομάτας) σε διπλάσιες ποσότητες και το ελαιόλαδο σε τριπλάσια ποσότητα
* 6 είδη καθαριστικών και ειδών προσωπικής υγιεινής (οδοντόκρεμα, οδοντόβουρτσα, γενικό καθαριστικό, απορρυπαντικό πλυντηρίου ρούχων, υγρό για πιάτα, σαμπουάν)
* καθώς και 6 είδη βρεφικών για παιδιά 0-3 ετών (κρέμα δημητριακών, κρέμα ρυζάλευρο, βρεφικά γάλατα, πάνες και μωρομάντηλα) σε μεγάλες ποσότητες.

**Δεδομένων των ιδιαίτερων συνθηκών δημόσιας υγείας, κατά τη διάρκεια των διανομών, θα τηρηθούν όλα τα απαραίτητα μέτρα υγιεινής και δημόσιας ασφάλειας.**

Ο προγραμματισμός προβλέπει την πραγματοποίηση των διανομών σε σημεία διανομής όλων των εταίρων της Σύμπραξης.

Στον παρακάτω πίνακα εμφανίζονται αναλυτικά οι ημερομηνίες και τα σημεία διανομής ανά εταίρο:

|  |  |  |  |  |
| --- | --- | --- | --- | --- |
| **α/α** | **εταίροι Κ.Σ.** | **ημερομηνία διανομής** | **ώρες διανομής** | **σημείο διανομής** |
| 1 | Δήμος Αγ. Αναργύρων-Καματερού  | **14/07/2023** | 9:00-14:00 | Κάδμου & Ολύμπου, Καματερό  |
| 2 |  Δήμος Πετρούπολης | **17/07/2023** | 09:00 – 13:00 | Κλειστό Γυμναστήριο Ν. Παξιμαδάς, Κ. Βάρναλη & Βέργας, Πετρούπολη |
| 3 | Ι. Μητρόπολη Περιστερίου  | **17/07/2023** | 10:00 – 12:00 | Ι.Ν. Παμμεγίστων Ταξιαρχών, Μάσχα Περιστερίου  |
| 4 | Δήμος Ιλίου  | **18 & 19/07/2023** | 09:00-13:00 | Αίαντος 59, Ίλιον (πλησίον Δημαρχείου) |
| 5 | Δήμος Αιγάλεω | **20/07/2023** | 09:00 – 14:00 | 1ο Γυμνάσιο, Θηβών & Μοσχονησίων 23 - 39, Αιγάλεω |
| 6 | Δήμος Περιστερίου  | **21/07/2023** |  09:00 – 14:00 | Εκθεσιακό κέντρο Δ. Περιστερίου, Δωδεκανήσου 106, Περιστέρι  |
| 7 | Δήμος Κορυδαλλού | **25/07/2023** | 09:00-14:00 | Γήπεδο Πούτος, Σολωμού 2-4, Κορυδαλλός |
| 8 | Δήμος Χαϊδαρίου | **26/07/2023** | 09:00-11:00 | Δημαρχείο Χαϊδαρίου, οδός Φιλοπάππου & Επαύλεως |
| 9 | I.M. Ιλίου, Αχαρνών & Πετρουπόλεως | **26/07/2023** | 12:30-13:30 | Παπάγου & Αγίου Γεωργίου 5, Καματερό |
| 10 | Δήμος Αγίας Βαρβάρας | **28/07/2023** | 8:30-13:00 | Παλαιό Εργοστάσιο ΒΙΟΧΡΩΜ, Ελ . Βενιζέλου 3, Αγία Βαρβάρα |